aromatiske forbindelser
Store norske leksikon,Realfag,Kjemi,Organisk kjemi,Organiske forbindelser
Aromatiske forbindelser er en fellesbetegnelse for en stor gruppe kjemiske forbindelser. Opprinnelig ble betegnelsen brukt om benzenderivater med aromatisk lukt.
Senere har betegnelsen gått over til å omfatte alle ringformede forbindelser som kan avledes av benzen eller som er kjemisk nærstående til benzen, altså i motsetning til alifatiske forbindelser. Derfor brukes gruppenavn som aromatiske hydrokarboner, aromatiske alkoholer, aromatiske aldehyder, syrer, aminer og så videre.I videre forstand sier man at organiske forbindelser har «aromatisk karakter» når bindingstilstanden (se kjemisk binding) og elektronfordelingen ligner på den som benzen har. Dette er tilfellet i mange heterosykliske forbindelser, for eksempel pyridin og tiofen. Les mer i Store norske leksikon kjemi kjemiske forbindelser organisk kjemi